《自述借俞原举韵》
明代·董纪

书屋半间宽不多，小于安乐邵家窝。写经有客笼鹅去，问字无家载酒过。

自喜身閒如野鹤，谁能心苦似么荷。短吟长咏忘朝夕，何异尧时击壤歌。

作者简介：董纪，明字良史，后以字行，更字述夫，号一槎，上海家。洪武（一三六八至一三九八）中任江西按察佥事。善草书。著西郊笑端集。《书史会要、大观录》